**Občina Šenčur Šenčur, 9. 11. 2020**

**Osnovna šola Šenčur**

**OBVESTILO O MOŽNOSTI ZAGOTOVITVE TOPLEGA OBROKA ZA UČENCE, KI SE ŠOLAJO NA DALJAVO**

Spoštovani starši!

V zvezi z zagotavljanjem brezplačnega toplega obroka (kosila) za učence in dijake, za katere je v času zaostrenih epidemioloških razmer organizirano izobraževanje na daljavo, velja:

* topel obrok (kosilo) pripada učencem in dijakom, ki se zaradi poslabšanja epidemioloških razmer organizirano šolajo na daljavo in so do tega obroka upravičeni;
* do toplega obroka so upravičeni le tisti učenci, ki imajo že sedaj subvencionirano kosilo (3. dohodkovni razred v odločbi o otroškem dodatku oziroma 2. razred v odločbi o državni štipendiji, ali učenci, ki so nameščeni v rejniško družino) – podatke bomo ob prijavah preverili v CEVUIZ;
* obrok je za učence in dijake brezplačen, sredstva se zagotovijo iz državnega proračuna;
* topel obrok bo za vse upravičence pripravljala centralna kuhinja OŠ Šenčur;
* učenci in dijaki se na topel obrok prijavijo preko šole, ki jo obiskujejo.

Starši otrok naše šole, ki izpolnjujejo pogoje za topel obrok, se morate na topel obrok predhodno prijaviti. Prijava velja za vse dni v tednu (ne le za posamezne dneve, npr. glede na jedilnik).
Prijave (šola, ime in priimek otroka, razred in oddelek,) pošljite najkasneje **do torka, 10. 11. 2020, do 12.00** na e-naslov vodje prehrane: os.sencur.odjava.obrokov@gmail.com.

S prijavo učenci in dijaki privolijo, da občina in šola podatke uporabita

 za organizacijo priprave in prevzema toplega obroka. Na osnovi prijav se bomo dogovorili o izvedbi priprave in delitve obrokov. Praviloma bo prevzem toplega obroka na lokaciji priprave obroka.

Ciril Kozjek, župan

Majda Vehovec, ravnateljica